F- vir Zuma | Maroela Media
Tabakverbod: Hof moet kies tussen 'eerlike burgers, misdadigers'
Covid-19-statistieke: Herstelkoers steeds hoër
F- vir Zuma
Die DA se jaarlikse "rapport" oor pres. Jacob Zuma en sy kabinet is deurtrek met die simbool F-.
Pres. Zuma het 'n F- gekry vir sy hantering van die Omar al Basjir-sage, die Farlam-kommissie se verslag oor Marikana en sy stilte oor die studentebetogings. Die DA het ook opgemerk dat Zuma "met ontwykende en neerhalende antwoorde in die parlement gereageer het, terwyl hy letterlik gelag het vir die idee van parlementêre oorsig".
Nomvula Mokonyane, minister van water, Bathabile Dlamini, minister van maatskaplike ontwikkeling, en Faith Muthambi, minister van kommunikasie, het almal ook die simbool F- ontvang.
Blade Nzimande, minister van hoër onderwys, Tina Joemat-Pettersson, minister van energie, Mildred Olifant, minister van arbeid, Malusi Gigaba, minister van binnelandse sake, en Susan Shabangu, minister in die presidensie, het almal effens beter gevaar en F-simbole ontvang.
Naledi Pandor, minister van tegnologie, het die beste gevaar met 'n B-simbool. Daar word dikwels na haar verwys as die "hoofmeisie" van die parlement danksy haar bywoningsrekord en optrede. Jeff Radebe, minister in die presidensie, Aaron Motsoaledi, minister van gesondheid, en Nhlanhla Nene, minister van finansies, het almal C-simbole ontvang.
Adj.pres. Cyril Ramaphosa moes met 'n D-simbool tevrede wees. "Elke keer dat hy in die parlement verskyn, verminder sy statuur," het John Steenhuisen, DA-hoofsweep, gesê. "Hy is merkwaardig ontwykend en dunvellig," het hy bygevoeg.
Op 'n vraag aan Steenhuisen oor watter simbool die DA aan homself sou toeken, het hy geantwoord B+. "Die opposisie het in die algemeen daarin geslaag om 'n paar beslissende oorwinnings oor die ANC te behaal."
Man kom op verloofde, kinders se lyke af
'Volkome selfbeskikking of niks', eis party
Ek verstaan nie mooi nie.
Die ministers wat genoem word in parragraaf 3 ontvang F simbole.
Die Ministers in parragraaf 4, vaar effens beter en ontvang ook F simbole.
Getal gewyse gee ek hom n ronde nul.
Daar kort 'n "U" na die "F"
Ek se elkedag F-vir Zuma. Of is dit nou V vir Zuma…. Ek raak so deurmekaar met die engelse en afrikaanse weergawe van daai woord… Seker dan maar n F vir spelling vir my…
Jy kan vir hierdie klomp Narre & Hansworse "XYZ" ook gee, want hulle ken nie die verskil nie. Hulle kyk net noord en ploeter voort (op pad bank toe)!